Garambawul ga shirin hakar ma'adinai a Ghana zai bunkasa ci gaban tattalin arziki - china radio international
Garambawul ga shirin hakar ma'adinai a Ghana zai bunkasa ci gaban tattalin arziki
2017-08-26 12:54:32 cri
Kasar Ghana na sa ran shirin yi wa harkokin hakar ma'adinai garambawul zai mai da bangaren jigo wajen habakar tattalin arzikin kasar.
Shugaban shirin garambawul din da ya kunshi dabaru da dama Isaac Karikari, ya ce hakar ma'adinai za ta inganta rayuwar al'ummomin dake da albarkatu tare da kawar da matsalar amfani da yara wajen hakar ma'adinai.
Da yake zantawa da wakilin kamfanin dillancin labarai na Xinhua na kasar Sin jiya Jumma'a yayin wani taron masu ruwa da tsaki na yini biyu kan fatan Afrika game da hakar ma'adinai, Isaac Kikari ya yi bayanin cewa, samar da guraben aikin yi musammam a wuraren da ake hakar ma'adinai, zai zama muhimmiyar moriyar da Ghana za ta samu daga aiwatar da aikin.
Kashi 20 cikin 100 na kudin aikin da ake sa ran zai lakume dala miliyan 200 zai fito ne daga gwamnatin Ghana, yayin da hukumomin raya kasashe za su bada kashin 50, inda kuma sauran za su fito da kamfanonin hadin gwiwa masu zaman kansu. (Fa'iza Mustapha)
v Ghana na fatan hadin gwiwa da masu zuba jari a fannin sarrafa shara 2017-08-25 10:19:03
v Shugaban kasar Ghana yayi alkawarin aiki tukuru don cigaban nahiyar Afrika 2017-08-23 10:53:41
v Ghana: Za a fara amfani da na'ura mai kwakwalwa a tashoshin jiragen ruwan 2017-08-22 10:06:56
v Masana: Ci gaban tattalin arzikin kasar Sin zai amfanawa nahiyar Afirka 2017-08-18 10:08:38
v Gwamnatin Sin ta baiwa dailaban Ghana 65 guraben karo ilmi a makarantun kasar Sin 2017-08-17 10:23:55